****

Hysbysiad PreifatrwyddYmgeiswyr Swydd

**Rheolwr data:** Care & Repair Cymru, Llawr 1af, Tŷ Mariners, Heol East Moors, Caerdydd, CF24 5TD

 Rydym yn elusen gofrestredig. Rhif Elusen 1163542 a Rheolydd Data Cofrestredig (Z6847123).

Fel rhan o unrhyw broses recriwtio, mae'r sefydliad yn casglu ac yn prosesu data personol yn ymwneud ag ymgeiswyr am swyddi. Mae'r sefydliad yn ymroddedig i fod yn dryloyw am y ffordd y mae'n casglu a defnyddio'r data hwnnw ac i gyflawni ei oblygiadau diogelu data.

**Pa wybodaeth mae'r sefydliad yn ei chasglu?**

Mae'r sefydliad yn casglu amrywiaeth o wybodaeth amdanoch. Mae hyn yn cynnwys:

* eich enw, cyfeiriad a manylion cyswllt, yn cynnwys cyfeiriad e-bost a rhif ffôn;
* manylion eich cymwysterau, sgiliau, profiad a hanes cyflogaeth;
* gwybodaeth am lefel bresennol eich tâl, yn cynnwys hawl i fudd-daliadau;
* gwybodaeth o gyfweliadau;
* gwybodaeth am eich record droseddol;
* p'un ai oes gennych anabledd y mae angen i'r sefydliad wneud addasiadau rhesymol ar ei gyfer yn ystod y broses recriwtio;
* gwybodaeth am eich hawl i weithio yn y Deyrnas Unedig; a
* gwybodaeth monitro cyfle cyfartal, yn cynnwys gwybodaeth am eich tarddiad ethnig, cyfeiriadedd rhywiol a chrefydd neu gredo.

Mae'r sefydliad yn casglu'r wybodaeth mewn amrywiaeth o ffyrdd. Er enghraifft, gallai data gael ei gynnwys mewn ffurflenni cais, CVs neu grynodebau, a gafwyd o'ch pasbort neu ddogfennau adnabod eraill, neu eu casglu drwy gyfweliadau neu fathau arall o asesiad.

Bydd y sefydliad hefyd yn casglu data personol amdanoch gan drydydd parti, megis tystlythyrau gan gyn gyflogwyr, gwybodaeth gan ddarparwyr gwirio cefndir cyflogaeth a gwybodaeth o wiriadau cofnodion troseddol. Dim ond pan y cynigiwyd swydd i chi y bydd y sefydliad yn gofyn am wybodaeth gan drydydd parti a bydd yn eich hysbysu ei fod yn gwneud hynny.

Caiff data ei gadw mewn amrywiaeth o wahanol leoedd, yn cynnwys ar eich cofnod cais, mewn systemau rheoli Adnoddau Dynol ac ar systemau Technoleg Gwybodaeth eraill (yn cynnwys e-bost).

**Pam fod y sefydliad yn prosesu data personol?**

Mae angen i'r sefydliad brosesu data i gymryd camau ar eich cais cyn ymrwymo i gontract gyda chi. Mae hefyd angen iddo brosesu eich data i ymrwymo i gontract gyda chi.

Mewn rhai achosion, gall fod angen i'r sefydliad brosesu data er mwyn sicrhau ei fod yn cydymffurfio gyda'i oblygiadau cyfreithiol. Er enghraifft, mae angen iddo wirio cymhwyster ymgeisydd llwyddiannus i weithio yn y Deyrnas Unedig cyn i gyflogaeth ddechrau.

Mae gan y sefydliad ddiddordeb dilys mewn prosesu data personol yn ystod y broses recriwtio ac am gadw cofnodion o'r broses. Mae prosesu data gan ymgeiswyr am swyddi yn galluogi'r sefydliad i drin y broses recriwtio, asesu a chadarnhau addasrwydd ymgeisydd ar gyfer cyflogaeth a phenderfynu i bwy i gynnig swydd. Gall hefyd fod angen i'r sefydliad brosesu data gan ymgeiswyr swydd i ymateb iddynt ac amddiffyn yn erbyn hawliadau cyfreithiol.

Lle mae'r sefydliad yn dibynnu ar fuddiannau dilys fel rheswm dros brosesu data, mae wedi ystyried p'un ai a gaiff y buddiannau hynny eu goresgyn gan hawliau a rhyddid cyflogeion neu weithwyr a daeth i'r casgliad na chânt.

Mae'r sefydliad yn prosesu gwybodaeth am iechyd os oes angen iddo wneud addasiadau rhesymol i'r broses recriwtio ar gyfer ymgeiswyr sydd ag anabledd. Mae hyn er mwyn cynnal ei oblygiadau a gweithredu hawliau penodol yng nghyswllt cyflogaeth.

Lle mae'r sefydliad yn prosesu categorïau arbennig arall o ddata, megis gwybodaeth am darddiad ethnig, cyfeiriadedd rhywiol, iechyd neu grefydd neu gredo, mae hyn ar gyfer dibenion monitro cyfle cyfartal.

Ar gyfer rhai swyddi, mae'n ofynnol i'r sefydliad geisio gwybodaeth am euogfarnau troseddol a throseddau. Lle mae'r sefydliad yn gofyn am yr wybodaeth hon, mae'n gwneud hynny oherwydd fod angen hynny er mwyn cyflawni ei oblygiadau a gweithredu hawliau penodol yng nghyswllt cyflogaeth.

Ni fydd y sefydliad yn defnyddio eich data ar gyfer unrhyw ddiben heblaw'r ymarferiad recriwtio y gwnaethoch gais amdano.

**Pwy sy'n cael mynediad i ddata?**

Caiff eich gwybodaeth ei rhannu'n fewnol ar gyfer dibenion yr ymarferiad recriwtio. Mae hyn yn cynnwys aelodau o'r tîm Adnoddau Dynol a recriwtio, cyfwelwyr sy'n ymwneud â'r broses recriwtio a rheolwyr yn y maes busnes gyda swydd wag.

Ni fydd y sefydliad yn rhannu eich data gyda thrydydd parti, os nad yw'ch cais am gyflogaeth yn llwyddiannus a'i fod yn cynnig cyflogaeth i chi. Bydd y sefydliad wedyn yn rhannu eich data gyda chyn gyflogwyr i gael tystlythyrau ar eich cyfer, darparwyr gwiriad cefndir cyflogaeth i gael y gwiriadau cefndir angenrheidiol a'r Gwasanaeth Datgelu a Gwahardd i gael gwiriadau cofnodion troseddol angenrheidiol. Gallwn hefyd rannu eich gwybodaeth gyda chynghorwyr allanol cyfraith cyflogaeth ac adnoddau dynol i lunio contract cyflogaeth neu gael cyngor ar faterion, er enghraifft cwmpas addasiad rhesymol.

Ni fydd y sefydliad yn trosglwyddo eich data tu allan i'r Ardal Economaidd Ewropeaidd.

**Sut mae'r sefydliad yn diogelu data?**

Mae'r sefydliad yn cymryd diogelwch eich data o ddifrif. Mae ganddo bolisïau a mesurau rheoli ar waith i sicrhau na chaiff eich data ei cholli, ei dinistrio'n ddamweiniol, ei chamddefnyddio neu ei datgelu, ac nad oes neb yn cael mynediad iddi heblaw ein cyflogeion wrth gyflawni eu dyletswyddau'n briodol.

**Am ba mor hir mae'r sefydliad yn cadw data?**

Os yw eich cais am gyflogaeth yn aflwyddiannus, bydd y sefydliad yn cadw eich data ar ffeil am 6 mis ar ôl diwedd y broses recriwtio berthnasol. Os cytunwch i ganiatáu i'r sefydliad gadw eich data personol ar ffeil, bydd y sefydliad yn cadw eich data ar ffeil am 6 mis pellach i'w hystyried ar gyfer cyfleoedd cyflogaeth yn y dyfodol. Caiff eich data ei ddileu neu ddinistrio ar ddiwedd y cyfnod hwnnw neu unwaith yr ydych yn dileu eich caniatâd.

Os yw'ch cais am gyflogaeth yn llwyddiannus, caiff data personol a gasglwyd yn ystod y broses recriwtio ei throsglwyddo i'ch ffeil personél a'i chadw yn ystod eich cyflogaeth. Caiff y cyfnodau y caiff eich data ei gadw ei hysbysu i chi mewn hysbysiad preifatrwydd newydd.

**Eich hawliau**

Mae gennych nifer o hawliau fel gwrthrych data. Gallwch:

* gael mynediad a chael copi o'ch data drwy wneud cais;
* ei gwneud yn ofynnol i'r sefydliad newid data anghywir neu anghyflawn;
* ei gwneud yn ofynnol i'r sefydliad ddileu neu roi'r gorau i brosesu eich data, er enghraifft lle nad oes angen y data mwyach ar gyfer dibenion prosesu;
* gwrthwynebu i brosesu eich data lle mae'r sefydliad yn dibynnu ar ei fuddiannau dilys fel y sail gyfreithiol ar gyfer prosesu; a
* gofyn i'r sefydliad roi'r gorau i brosesu data am gyfnod os yw data yn anghywir neu os oes anghydfod am p'un ai yw eich buddiannau yn goresgyn seiliau dilys y sefydliad dros brosesu data ai peidio.

Os hoffech weithredu unrhyw un o'r hawliau hyn, cysylltwch os gwelwch yn dda â Adrian Lister, Rheolydd Gwasanaethau Corfforaethol, drwy e-bost neu'r post.

Care & Repair Cymru, Llawr 1af, Tŷ Mariners, Heol East Moors, Caerdydd, CF24 5TD neu adrian.lister@careandrepair.org.uk

Gallwch wneud cais gwrthrych am wybodaeth drwy lenwi ffurflen y sefydliad ar gyfer cais gwrthrych am wybodaeth.

Gallwch gwyno i'r Comisiynydd Gwybodaeth os credwch nad yw'r sefydliad wedi cydymffurfio â'ch hawliau diogelu data.

**Beth os nad ydych yn darparu data personol?**

Nid ydych dan unrhyw ymrwymiad statudol neu gontractiol i roi data i'r sefydliad yn ystod y broses recriwtio. Fodd bynnag, os nad ydych yn darparu'r wybodaeth, efallai na all y sefydliad brosesu eich cais yn iawn neu o gwbl.

**Gwneud penderfyniadau awtomataidd**

Nid yw prosesau recriwtio yn seiliedig yn unig ar wneud penderfyniadau awtomataidd.